  Майя Бывальцева 39 градусозь кезьыт кариськоз Удмуртиын 20-тӥ толсуре потон уе.  мерлыко герӟетын со сярысь ивортӥз элькунысь Гидрометрцентрлэн куазез эскеронъя ёзэтэзлэн кивалтӥсез Алла Шумихина. «Матысь нуналъёсы куазь зол вошъяськоз. Пуксёнэ потон уе температура -30…-35, куд-ог интыосын -39 градусозь лэзькоз», — гожтӥз куазез эскерись. 20-тӥ толсуре нуназе кӧс но кезьыт возиськоз. Инбам сайкыт луоз. Термометр -20…-30 градус возьматоз. Удмуртие Скандинавиысь циклон вуэмен вирнуналэ температура 15–20 градуслы ӝутскоз но ӝытазе -9…-14 градус луоз. Шунытэн ӵош элькунэ лымы вуоз, пельскоз. Тӧл секундскын 14 метрозь пельтоз, соин ик омырын кезьытгес потоз. Сюресъёс вылэ лымы пуктоз. Покчиарняе, 22-тӥ толсуре, температура нош ик лэзькоз: чакланъёсъя, уйин но нуназе -19…-24, уйин куд-ог интыосын -26 градусозь кезьыт луоз. Тегъёс: Мерлык Ижкар Удмуртия куазь Тол  